Genji monogatari
Genji monogatari ('Gesta Genji'; Iaponice 源氏物語) est mythistoria litterarum Iaponicarum antiqua et praeclarissima, saeculo XI ineunte a domina Murasaki composita. Qui hoc opus primam orbis terrarum mythistoriam nuncupant aliarum litterarum obliviscuntur, Graecae, Latinae, Sanscritae, necnon mythistoriarum Iaponicarum vetustiorum. Multi autem "mythistoriam primam" adseverant psychologicam et modernam: protagonista enim Genji plene describitur et verisimiliter evolvitur; personae aliae bene characterizantur?; vitae personarum fere quadringentorum ab auctore congruenter diriguntur.